Pielikums   
Ministru kabineta   
2015. gada . maija

noteikumiem Nr.

**Biodrošības pasākumi novietnēs, kurās tur cūku sugas dzīvniekus**

1. Cūku sugas dzīvniekus (izņemot šā pielikuma 2. punktā minētos dzīvniekus) tur slēgtās telpās, novēršot klaiņojošo un savvaļas dzīvnieku piekļūšanu dzīvnieku turēšanas vietām.

2.Savvaļas cūku sugas dzīvniekus, kurus tur iežogotās platībās, cūku sugas dzīvniekus, kurus to fizioloģisko un etoloģisko vajadzību dēļ nedrīkst turēt telpās, un bioloģiski sertificētās cūkas tur ar dubultu žogu norobežotā teritorijā, kurā attālums starp žogiem nav mazāks par vienu metru.

3. Cūku sugas dzīvniekiem nav atļauts izbarot pārtikas atkritumus.

4. Novietni regulāri tīra, deratizē, dezinsekcē un dezinficē.

5. Pirms ieejas un izejas novietnes telpās nodrošina apavu dezinfekciju.

6. Novietnē ir vieta cūku sugas dzīvnieku nodalīšanai, lai novērotu no citām novietnēm ievestos dzīvniekus atbilstoši pasākumu plānā paredzētajai kārtībai.

7. Novietnē vai novietnes teritorijā ir ierīkota dzīvnieku izcelsmes blakusproduktu uzglabāšanas vieta, telpa, konstrukcija vai aprīkojums, kas atbilst šādām prasībām:

7.1. tā lielums ir atbilstošs novietnē esošo dzīvnieku skaitam un iegūto dzīvnieku izcelsmes blakusproduktu daudzumam, kā arī ir ūdensnecaurlaidīgs;

7.2. tajā nevar iekļūt vai tam nevar piekļūt nepiederošas personas, savvaļas dzīvnieki, putni un grauzēji;

7.3. tas atrodas iespējami tuvu iebrauktuvei novietnē vai vietā, kurā blakusproduktu savākšanas transportlīdzeklis var savākt blakusproduktus, nešķērsojot novietnes teritoriju.

8. Ir ierobežota nepiederošu personu piekļūšana dzīvnieku turēšanas vietām. Ja nepieciešams iekļūt dzīvnieku turēšanas vietā, apmeklētājus nodrošina ar vienreizējas lietošanas vai tīru aizsargapģērbu un aizsargapaviem. Apmeklētājus informē par biodrošības pasākumiem un uzrauga to ievērošanu.

9. Apmeklētāji veic higiēnas pasākumus (piemēram, mazgā vai dezinficē apavus, rokas).

10. Slēgta tipa dzīvnieku barības glabātavas regulāri tīra un pēc nepieciešamības dezinficē. Vaļēja tipa dzīvnieku barības glabātavas regulāri tīra, dezinficē un deratizē.

11. Novietnē ir ieviesta un tiek uzturēta apmeklētāju reģistrācija.

12. Darbinieki ir nodrošināti ar darba vai maiņas apģērbu un apaviem (darba vai maiņas apģērbu un apavus lieto tikai dzīvnieku turēšanas vietā).

13. Veicot darba pienākumus, darbinieki ievēro higiēnas pasākumus (piemēram, mazgā rokas, dezinficē apavus un rokas).

Zemkopības ministrs J.Dūklavs

19.05.2015. 12:57

322

O.Vecuma-Veco

67027551, Olita.Vecuma-Veco@zm.gov.lv